Rafiq Dadaşov

Rafiq Dadaşov (tam adı: Rafiq Ağahüseyn oğlu Dadaşov; ) — Azərbaycan rejissoru, Azərbaycanın əməkdar mədəniyyət işçisi (2016).

 Həyatı 
Rafiq Ağahüseyn oğlu Dadaşov 20 iyul 1946-cı ildə Bakı şəhərində anadan olub. 1953–1961-ci illərdə Bakı şəhərində 171 saylı məktəbdə oxuyub. 1963-cü ildə 5 saylı fəhlə-gənclər gecə məktəbini bitirib.

1963-cü ildə C. Cabbarlı adına "Azərbaycanfilm" kinostudiyasında fəhlə vəzifəsində işə qəbul olunub. 1964-cü ildə rejissor köməkçisi kimi işə başlayıb. Həmin il M. A. Əliyev adına Azərbaycan Dövlət Mədəniyyət Və İncəsənət Universitetinin teatrşünaslıq fakültəsinin qiyabi şöbəsinə daxil olub və 1970-ci ildə universiteti bitirib. 1969-cu ildə Moskva Dövlət Kino Komitəsinin nəzdində olan Ali ikiillik kinorejissor və ssenarist kurslarına daxil olub. 1971-ci ilin dekabrında kursları başa vurub və III dərəcəli kinorejissor ixtisası adı alıb.

1971–1972-ci illərdə Sovet ordusu sıralarında hərbi xidmətdə olub. 1972–1995-ci illərdə "Azərbaycanfilm" kinostudiyasında rejissor vəzifəsində çalışıb. 1995-ci ildən "Aztelefilm" birliyində işləyib. Daha sonra isə Teleradio Şirkətində "Sabah" yaradıcılıq birliyində rəhbər müavini vəzifəsində çalışıb. 1997-ci ildən yenidən "Azərbaycanfilm" kinostudiyasına qayıdıb. 2002-ci ildə Azərbaycan Televiziya və Radio verlişləri QSC "Aztelefilm" birliiyində kinorejissor vəzifəsində çalışıb.

Azərbaycan Kinematoqrafçılar İttifaqının üzvüdür. Hazırda təqaüdçüdür. Ailəlidir, həyat yoldaşı kinomontajçı Nelli Dadaşovadır. İki övladı var-Dadaşova İradə, Dadaşov Murad.

29 iyul 2016-cı ildə Azərbaycan kinematoqrafiyasının inkişafında xidmətlərinə görə Azərbaycanın əməkdar mədəniyyət işçisi fəxri adına layiq görülmüşdür.

5 fevral 2017-ci ildə vəfat edib.

 Montajçı Nelli Dadaşovanın həyat yoldaşıdır.

 Filmoqrafiya 
 Bir cənub şəhərində (film, 1969)
 1001-ci qastrol (film, 1974) (tammetrajlı bədii film)
 Abşeron ritmləri (film, 1970) (tammetrajlı musiqili-bədii televiziya filmi) — rejissor assistenti
 Əgər bir yerdəyiksə (film, 1975)
 Günlərin bir günü... (film, 1976) (rejissor)
 De ki, məni sevirsən! (film, 1977) (rejissor)
 Dantenin yubileyi (film, 1978) (rejissor)
 Yarımçıq qalmış mahnı (film, 1979) (rejissor)
 Yol əhvalatı (film, 1980) (rejissor)
 Üzeyir ömrü (film, 1981) (rejissor)
 Qaladan tapılan mücrü (film, 1982) (rejissor)
 Ötən ilin son gecəsi (film, 1983) (rejissor)
 On yeddi yaşlı oğlan (film, 1985) (rejissor)
 Qəm pəncərəsi (film, 1986) (rejissor)
 İmtahan (film, 1987) (rejissor)
 Meyl (film, 1988) (rejissor)
 Sahilsiz gecə (film, 1989) (rejissor)
 Qətl günü (film, 1990) (rejissor)
 Qətldən yeddi gün sonra (film, 1991) (rejissor)
 Naməlum torpaq (film, 1992) (rejissor)
 Köpək (film, 1994) (rejissor)
 Leyli və Məcnun (film, 1996) (rejissor)
 Kleopatra (film, 1996) (rejissor)
 Fatehlərin divanı (rejissor)
 Beşmərtəbəli evin altıncı mərtəbəsi (film, 1996)
 Bir anın həqiqəti (film, 2003)

 "Azərbaycantelefilm"də çəkilən filmlər 
 Cücələrim (sənədli film,1996) (quruluşçu rejissor)
 Yeni nəsil,yeni məhsul (sənədli film, 2000) (quruluşçu rejissor)
 İmamverdi Əbilov (sənədli film, 2001) (quruluşçu rejissor)
 Daşları dindirən alim (film, 2001) (quruluşçu rejissor)
 Poçtalyon Həcər (sənədli film, 2002) (quruluşçu rejissor)
 Bir mahnının işığı (sənədli film, 2002) (quruluşçu rejissor)
 Mirzə Fətəli Axundov Adına Kitabxana (sənədli film, 2003) (quruluşçu rejissor)
 Sara Qədimova (bədii-sənədli film, 2003) (quruluşçu rejissor)
 Əbilob klubu (bədii-sənədli film, 2004) (quruluşçu rejissor)
 Ağ adam (film, 2004) (quruluşçu rejissor)
 Rəssam Ponomaryev (sənədli film,2004 (quruluşçu rejissor)
 Seyid Nigari (bədii-sənədli film,2004) (quruluşçu rejissor)
 Dəf çalan (sənədli film,2005) (quruluşçu rejissor)
 Su dəyirmanı (sənədli film,2005) (quruluşçu rejissor)
 Xilasedici (sənədli film, 2005) (quruluşçu rejissor)
 Azərbaycanda rus icmaları (film, 2006) (quruluşçu rejissor)
 Şövkət Məmmədova (sənədli film,2006) (quruluşçu rejissor)
 Sufilər (bədii film,2006) (quruluşçu rejissor)
 Musiqi aləmi (bədii-sənədli,2006) (quruluşçu rejissor)
 Uluxanlı məktəbi (film, 2007) (quruluşçu rejissor)
 Gəncə kukla teatrı (sənədli film,2007) (quruluşçu rejissor)
 Aşiqlər (film, 2008)
 Zəngəzur (film, 2008) (quruluşçu rejissor)
 Imla Yaddaşı (film, 2008) (quruluşçu rejissor)
 Bizim rəqslər (film,2009) (quruluşçu rejissor)
 Tarix muzeyi (film,2010)

 İstinadlar 

 Xarici keçidlər 
 "Həqiqət yolçusu" sənədli filmi

Kateqoriya:Azərbaycan rejissorları
Kateqoriya:Azərbaycanlı rejissorlar
Kateqoriya:Azərbaycan film rejissorları